Diari Oficial de la Generalitat Valenciana


Sumari del DOGV 4910, del 24-12-2004 (2004/13217)

RESOLUCIÓ de 17 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Diputació d'Alacant i l'Entitat Pública de Sanejament d'Aigües Residuals de la Comunitat Valenciana per a la recaptació en via executiva del Cànon de Sanejament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/13729


Data del document
:   17-12-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * administració local
    * cooperació administrativa
    * recaptació d'impostos

RESOLUCIÓ de 17 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Diputació d'Alacant i l'Entitat Pública de Sanejament d'Aigües Residuals de la Comunitat Valenciana per a la recaptació en via executiva del Cànon de Sanejament. [2004/X13065]
  
Subscrit, després de la tramitació prèvia reglamentària, entre la Diputació d'Alacant i l'Entitat Pública de Sanejament d'Aigües Residuals de la Comunitat Valenciana, el 15 de setembre de 2004, un Conveni de col·laboració per a la recaptació en via executiva del Cànon de Sanejament, i en compliment del que establix la clàusula sisena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0978/2004, i que figura com a annex d'esta resolució.
  
València, 17 de desembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Diputació d'Alacant
  
i l'Entitat Pública de Sanejament d'Aigües Residuals de
  
la Comunitat Valenciana, per a la recaptació en via executiva
  
del cànon de sanejament.
  
En Alacant, el dia 15 de setembre de 2004.
  
Reunits:
  
D'una part, Hble. Sr. D. JOSÉ RAMÓN GARCÍA ANTÓN, president del Consell d'Administració de l'Entitat de Sanejament d'Aigües Residuals de la Comunitat Valenciana, facultat per a este acte en virtut de l'acord del Consell d'Administració de data 20 de desembre de 1993, en relació amb l'art. 18.4 del Decret 193/2001, de 18 de desembre, pel qual es modifica el Reglament sobre el Règim economicofinancer i Tributari del Cànon de Sanejament, aprovat per mitjà de Decret 266/1994, de 30 de desembre.
  
D'una altra part, l'Excm. Sr. D. JOSÉ JOAQUÍN RIPOLL SERRANO, en representació de l'Excma. Diputació Provincial d'Alacant, actuant en qualitat de president i facultat per a este acte en virtut del que disposa l'art. 34.1 b) de la Llei Reguladora de les Bases de Règim Local 7/1985, en relació amb la Llei 57/2003, de 16 de desembre, de mesures per a la modernització del govern local.
  
Exposen:
  
I. L'Entitat de Sanejament d'Aigües Residuals de la Comunitat Valenciana (en avant, Entitat de Sanejament) és una Entitat de dret públic, amb personalitat jurídica pròpia i independent de la Generalitat i plena capacitat pública i privada, creada per Llei 2/1992, de 26 de març, de Sanejament de les Aigües Residuals de la Comunitat Valenciana (DOGV núm. 1761, de 8 d'abril), que té com a objecte la gestió i explotació d'instal·lacions i servicis, i l'execució d'obres d'infraestructura per a abastiment d'aigua, tractament, depuració i, si és el cas, reutilització de les aigües depurades, i, en general, de totes aquelles mesures que puguen contribuir a incrementar l'eficiència de l'ús dels recursos hídrics a la Comunitat Valenciana, així com la gestió tributària del cànon de sanejament establit per la precitada Llei 2/1992.
  
La Diputació d'Alacant en virtut del que establix l'article 31 de la Llei 7/1985, de 2 d'abril, Reguladora de les Bases de Règim Local i de l'article 8 de la Llei 39/1988, de 28 de desembre, Reguladora de les Hisendes Locals, va crear l'organisme autònom Suma Gestió Tributària. Diputació d'Alacant, a fi de realitzar de forma descentralitzada les facultats que per diversos títols a la Diputació corresponga en matèria de gestió i recaptació tributària. Els fins de l'Organisme Autònom consistixen en l'exercici de les facultats i funciones pròpies que la Diputació li confie i les Entitats Locals del seu àmbit territorial i, si és el cas, altres Administracions o Organismes Públics encomanen o deleguen a la Diputació en matèria de gestió, liquidació, inspecció i recaptació dels seus tributs i la resta d'ingressos de Dret Públic.
  
II. En el marc de col·laboració mútua que ha de presidir les relacions entre les Administracions Públiques i conforme al principi establit en l'article 4.1.d) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els representants d'ambdós parts consideren que seria molt beneficiós per al compliment dels seus respectius fins establir un sistema estable de col·laboració mútua en la gestió recaptatòria entre la Diputació d'Alacant i l'Entitat de Sanejament.
  
Així mateix, este principi de col·laboració s'arreplega en la normativa local: tant l'article 10 com l'article 55.d) de la Llei 7/1985, de 2 d'abril, reguladora de les Bases del Règim Local establixen el principi de col·laboració entre l'administració Local i la resta d'Administracions Públiques. En este sentit, l'article 57 de la dita Llei establix que, amb caràcter general, la cooperació econòmica, tècnica i administrativa entre l'administració Local i la resta d'Administracions Públiques Territorials (Estat i comunitats autònomes) podrà tindre lloc, en tot cas, per mitjà dels consorcis o convenis administratius que subscriguen.
  
En matèria de gestió recaptatòria, l'article 14.3 de la Llei 2/1992 de la Comunitat Valenciana, de 26 de març, habilita a l'Entitat Pública de Sanejament d'Aigües Residuals de la Comunitat Valenciana per a la gestió tributària del cànon de sanejament establit en esta Llei. Amb este fi l'art. 18.4 del Decret 266/1994, de 30 de desembre, del Govern Valencià, pel qual s'aprova el Reglament sobre el Règim Econòmic i Tributari del Cànon de Sanejament (DOGV núm. 2418, de 31 de desembre), disposa que l'òrgan de recaptació podrà delegar o convindre la dita execució per la via administrativa de constrenyiment, bé en aquelles entitats locals que efectue el cobrament del subministrament d'aigua en període voluntari, repercutint a la dita entitat les despeses que això origine, o bé en aquelles entitats públiques legalment habilitades per a utilitzar la via administrativa de constrenyiment.
  
D'altra banda, l'article 37 de la Llei 7/1985, reguladora de les Bases del Règim Local, contempla la possibilitat que les comunitats autònomes puguen delegar competències en les Diputacions, així com encomanar a estes la gestió ordinària de servicis propis en els termes previstos en els Estatuts corresponents.
  
III. En conseqüència, sent jurídicament procedent l'establiment d'un sistema estable de col·laboració en la gestió recaptatòria, ambdós parts acorden celebrar el present Conveni de Col·laboració que es regirà per les següents
  
Clàusules:
  
Primera. Objecte del Conveni.
  
El present Conveni té com a objecte establir un sistema a través del qual Suma Gestió Tributària, fent ús de la informació i els procediments tècnics a la seua disposició utilitzats per a la gestió i recaptació dels recursos de dret públic que té delegats o encomanats, assumisca la recaptació executiva del Cànon de Sanejament.
  
Segona. Funcions de l'Entitat de Sanejament d'Aigües Residuals de la Comunitat Valenciana i de Suma Gestió Tributària.
  
1. Correspon a l'Entitat de Sanejament d'Aigües Residuals de la Comunitat Valenciana:
  
a) Resoldre els recursos i incidències relacionats amb les liquidacions dels deutes a recaptar.
  
b) Expedir les providències de constrenyiment i resoldre els recursos de reposició interposats contra estes, així com tramitar i resoldre les sol·licituds de suspensió de l'acte impugnat, informant d'això a Suma Gestió Tributària amb indicació, si és el cas, de la garantia aportada.
  
2. Correspon a Suma Gestió Tributària:
  
1) Dur a terme les actuacions del procediment de constrenyiment no citades en el punt 1 anterior. Les dites actuacions comprenen la gestió recaptatòria en via executiva previstes en la legislació aplicable, i expressament les següents:
  
a) L'exclusiva legitimitat per a rebre el pagament i assenyalar lloc i mitjans per a realitzar-ho, així com emetre instruments de cobrament i determinar-ne els requisits formals i dels justificants que puguen substituir-los. Esta facultat serà aplicable a tots els cobraments que s'efectuen una vegada transcorregut el període voluntari, s'hagen produït o no els càrrecs definitius, havent de realitzar-se tals cobraments, en tot cas, a través de Suma pel procediment que s'establisca.
  
b) Proposar a l'Entitat de Sanejament la resolució dels recursos contra la providència de constrenyiment. Per a això els títols executius s'expediran acreditant feaentment haver-se efectuat la notificació individual o col·lectiva de les liquidacions corresponents.
  
c) Conferir i revocar a les entitats de dipòsit el caràcter d'entitats col·laboradores i establir els límits i condicions que regulen la col·laboració.
  
d) Concedir o denegar ajornaments i fraccionaments de pagament, a l'empara de la legislació vigent.
  
e) Rebre i custodiar garanties de deutes o dispensar-les.
  
f) Ordenar la constitució d'hipoteques especials.
  
g) Dictar acords de derivació de procediment.
  
h) Efectuar peritatges i valoracions dels béns embargats.
  
i) Autoritzar i presidir subhastes.
  
j) Acordar la suspensió del procediment.
  
k) Entaular i resoldre terceries de domini i de millor dret.
  
l) Proposar l'adjudicació de finques a l'Entitat de Sanejament. La falta de contestació expressa a la proposta d'adjudicació, en el termini de tres mesos, s'entendrà negativa si hi ha càrregues preferents i positiva, si no hi ha les dites càrregues; seguint-se en ambdós casos el procediment ordinari.
  
ll) Resoldre les reclamacions en queixa que s'interposen contra els actes de gestió recaptatòria diferents de la providència de constrenyiment.
  
m) Acordar la declaració definitiva de crèdit incobrable de conformitat amb l'art. 173 de la Llei 58/2003, General Tributària, i concordants del Reglament General de Recaptació, sense intervenció de l'Entitat de Sanejament; sense perjuí de la facultat de rehabilitació de crèdits incobrables que correspon esta Entitat.
  
n) L'expedició dels certificats per a la seua inscripció en el Registre de la Propietat de les finques adjudicades a l'Entitat de Sanejament, d'acord amb el que disposa l'Art. 159 del Reglament General de Recaptació i Art. 26 del Reglament Hipotecari.
  
o) Instruir expedients perquè l'Entitat de Sanejament declare la prescripció d'ofici i la consegüent data per ?altres motius- en els casos següents:
  
Per a valors individuals que es detecten en el procediment executiu, d'acord amb la normativa aplicable en cada cas.
  
Per a expedients col·lectius, es tramitarà anualment abans del 10 de juny de cada any, per a tots aquells deutes prescrits en l'any anterior que no hagen sigut així declarades individualment, de conformitat amb el que establix l'art.60 del Reglament General de Recaptació (RD 1.684/90 de 20 de Desembre)
  
p) L'adopció de mesures cautelars conforme al que establix l'art. 81 de la Llei General Tributària.(Llei 58/2003).
  
q) L'execució de garanties, conforme al que disposa el Reglament General de Recaptació.
  
r) La defensa dels drets de cobrament, objecte del present conveni, que es troben subjectes a procés concursal.
  
2) Liquidar els interessos de demora que, conforme al que establix l'art. 26 de la Llei General Tributària, generen els deutes especificats en el punt 1 d'este apartat i, en concret les següents:
  
a) Practicar les liquidacions que corresponguen conforme a la normativa vigent (art. 109.4.a del RD 1.684/90).
  
b) Emetre instruments de cobrament.
  
c) Resoldre els expedients de devolució d'ingressos indeguts, conforme al que establix el RD 1.163/90.
  
d) Certificar el descobert i dictar la providència de constrenyiment de les liquidacions d'interés de demora que no siguen satisfetes en període voluntari.
  
3. Correspon a ambdós Administracions:
  
Admetre la presentació de documents dels interessats en matèria de gestió recaptatòria, els quals seran comunicats o remesos per l'òrgan receptor a l'òrgan competent.
  
Tercera. Procediment.
  
1. Iniciació de l'activitat recaptatòria. Vençuts els terminis d'ingrés en període voluntari sense haver-se satisfet els deutes per Cànon de Sanejament, l'òrgan competent de l'Entitat de Sanejament expedirà la corresponent providència de constrenyiment, conforme establix l'article 167 de la Llei General Tributària, que contindrà com a mínim les dades que s'especifiquen en tal precepte.
  
2. Sistema de Càrrec de Valors. L'Entitat de Sanejament remetrà amb una periodicitat màxima mensual a Suma Gestió Tributària enviaments informàtics comprensius dels deutes disposats de constrenyiment. Les especificacions tècniques de tal enviament hauran d'ajustar-se a les establides en l'Annex que s'entregue per Suma Gestió Tributària.
  
Prèviament a l'enviament de deutes, l'Entitat de Sanejament verificarà que entre estes no figuren deutes prescrits, deutes suspeses que hagen sigut objecte de recurs sense haver sigut resolt, ni deutes la liquidació del qual haja sigut recorreguda amb sol·licitud de suspensió.
  
Els deutes per cànon de sanejament el subjecte passiu dels quals siga una entitat local o qualsevol altre Organisme Públic que haja encomanat o delegat en la Diputació d'Alacant les seues facultats de gestió, liquidació, inspecció o recaptació d'ingressos de dret públic, no seran objecte d'este conveni llevat que, prèviament, tals ens hagueren autoritzat la seua compensació amb ingressos d'eixos organismes gestionats per Suma Gestió Tributària.
  
L'Entitat de Sanejament haurà d'especificar en l'enviament qualsevulla dada complementària que poguera facilitar la gestió de cobrament dels deutes.
  
3. Revisió del càrrec de valors. Abans de l'acceptació per part de Suma Gestió Tributària, el Departament d'Informàtica sotmetrà l'enviament informàtic rebut a una validació, verificant que les seues característiques s'ajusten a les especificacions tècniques i rebutjant-se en cas contrari. Si es produïx este rebuig, serà comunicat a l'Entitat de Sanejament. Si el procés de verificació resulta positiu, es procedirà a acceptar l'enviament.
  
En el cas que les dades consignades siguen incorrectes, l'Entitat de Sanejament serà responsable dels efectes que puguen produir-se per la dita causa.
  
Quarta. Condicions del servici.
  
1) L'Excma. Diputació Provincial d'Alacant exercirà les facultats objecte del present conveni a través de l'Organisme Autònom Provincial ?Suma - Gestió Tributària. Diputació d'Alacant?.
  
2) Per a l'exercici de la recaptació executiva del cànon de sanejament Suma Gestió Tributària s'atindrà a la legislació tributària estatal i autonòmica, així com a la normativa que, en matèria de gestió i recaptació, puga dictar la Diputació Provincial fent ús de la potestat reglamentària prevista en l'article 106.2 de la Llei reguladora de les Bases del Règim Local.
  
3) Per l'exercici de les funcions previstes en el present conveni, Suma percebrà la següent compensació econòmica:
  
a) El vint per cent (20%) del deute tributari definida conforme a l'article 58 de la Llei General Tributària, recaptada en període executiu, exclòs l'interés de demora de tal període i el recàrrec de constrenyiment, és a dir, exclusivament sobre el principal.
  
b) El 4 per 100 dels interessos de demora que es liquiden i recapten tant en període voluntari com en període executiu.
  
4) Els períodes de facturació de la recaptació executiva de Suma comencen els dies 11 de cada mes i finalitzen els dies 10 del mes natural següent.
  
La liquidació a l'Entitat de Sanejament de les quantitats recaptades en tal període de facturació es realitzarà entre els dies 5 i 10 del mes natural següent a la seua finalització.
  
La quantitat a ingressar a l'Entitat de Sanejament resultant de la liquidació, s'obtindrà de descomptar la compensació econòmica que procedisca de la corresponent recaptació bruta obtinguda en el període de facturació
  
Simultàniament a la transferència, Suma facilitarà a l'Entitat de Sanejament la informació de les gestions realitzades en el mes tal com es determine conjuntament.
  
5) La compensació dels deutes en període executiu que, de conformitat amb la legislació vigent, l'Entitat de Sanejament poguera acordar, requerirà la intervenció de Suma per a la seua realització, havent d'entendre's com a deutes cobrats, a efectes dels establits en la clàusula quarta. 3 a) del present acord i dels recàrrecs i participacions que a la Diputació Provincial puguen correspondre en estes.
  
6) Tant en el cas de deutes per liquidacions d'ingrés directe, com en el d'autoliquidacions presentades sense ingrés, l'Entitat de Sanejament remetrà a Suma entre els dies 5 i 10 de cada mes, els càrrecs en executiva, establint-se un període d'un mes per a comunicar i tornar Entitat de Sanejament els valors rebutjats. En tot cas la dita comunicació es realitzarà abans del 30 de desembre.
  
7) El traspàs de càrrecs, ingressos i baixes de valors entre l'Entitat de Sanejament i Suma es produirà, sobre la base del corresponent document comptable, a través de suports informàtics d'acord amb el disseny que s'establisca entre tals organismes.
  
8) Suma rendirà, conforme al seu model, compte anual de gestió, que reflectisca el hi moviment hagut en l'exercici a què es referisca, en el termini de dos mesos comptats a partir de la finalització d'aquell, compressiva de la documentació de l'any, per les operacions realitzades.
  
9) La paralització dels expedients executius durant més de nou mesos, deguda a la inactivitat de l'Entitat de Sanejament, en el cas que hagen de cursar-se tràmits indispensables per a la continuació del procediment que siguen de la competència de la dita entitat i que no hagen sigut delegats, donarà lloc a la retrocessió i data, per «altres motius», dels valors corresponents en els comptes de Suma.
  
Entre altres, seran considerats com a tals els supòsits següents:
  
a) La falta d'acreditació suficient sobre la notificació de les liquidacions que donen lloc a l'expedient de constrenyiment.
  
b) La falta de resolució de recursos de reposició plantejats en període voluntari o contra la providència de constrenyiment, garantits prou, i dels quals tinga constància Suma de la seua presentació davant de l'Entitat de Sanejament.
  
c) La resolució d'expedients de revisió iniciats d'ofici per l'Entitat de Sanejament en què s'haja acordat la suspensió provisional de les liquidacions objecte de revisió.
  
En el supòsit a), el termini comptarà des de la petició d'informes; en els casos b) i c), des que es comunique a Suma la suspensió.
  
10) La devolució de les quantitats pendents d'aplicació que puguen produir-se, com a duplicats i excessos, i que estiguen en comptes de Suma, es realitzarà directament per este Organisme al contribuent.
  
11) L'Entitat de Sanejament i Suma podrà acordar quantes normes de desplegament siguen necessari per al compliment del present conveni.
  
12) Suma impulsarà i facilitarà el desenvolupament de noves tecnologies tendents a facilitar el cobrament.
  
Quinta. Entrada en vigor i Termini de vigència.
  
El present conveni serà efectiu des de la data de la seua firma, i estendrà la seua vigència fins al 31 de desembre del 2008, quedant tàcitament prorrogada, per períodes de cinc anys, si cap de les parts manifesta expressament la seua voluntat en contra comunicant-ho a l'altra, amb una antelació no inferior a sis mesos de la seua finalització o a la de qualsevol dels períodes de pròrroga.
  
Sexta. Publicació.
  
El present acord es publicarà en el Butlletí Oficial de la Província i en el de la Comunitat Autònoma, per a general coneixement.
  
DISPOSICIÓ TRANSITÒRIA
  
Fins tant en quant entre en vigor la Llei 58/2003, de 17 de desembre, General Tributària (BOE núm. 302 de 18 de desembre), les remissions a esta s'entendran a la vigent Llei 230/1963, de 28 de desembre.
  
I, en prova de conformitat, ambdós parts el firmen en dos exemplars, en la data i lloc indicats en l'encapçalament.
  
El president de la Diputació Provincial d'Alacant
  
JOSÉ JOAQUÍN RIPOLL SERRANO
  
El presdient de l'Entitat de Sanejament,